Юлдың иң хәүефле урыны уның көнсығыш өлөшөндәге Силәбе өлкәһенә тура килә. Бигерәк тә Сим һәм Усть-Катав ҡалалары тирәһе ҡатмарлы. Юлдың был өлөшөндә йыл да иллеләп кеше һәләк була, ике йөҙләп кеше йәрәхәтләнә. Юлдың киңлеге һәр йүнәлештә 1-3 һыҙатлы, айырым араларҙа ҡаршы йүнәлешле юлдар бүлеү һыҙаттары йәки кәртәләр менән бүленгән. Был аралағы юлдың 84 проценты ныҡлыҡ талаптары нормаһына тап килмәй. Трассалағы хәрәкәт көсөргәнешлеге тейешенән 5—7 тапҡырға артыҡ.